钦定古今图书集成/理学汇编/学行典/第240卷 > 陈柽
## 钦定古今图书集成/理学汇编/学行典/第240卷 > 陈柽

按《临海县志》：“陈柽，字师圣，号纳斋，润之子。通经史，敦
行孝悌，教诸子以义方，同门士多登显要，劝之仕，终
不应。至正庚寅，方氏兵起，达兼善受命治师，聘师圣，
宾客咨画，多所裨益。达死于难，师圣吁天恸哭曰：‘吾
安得从公地下乎？吾不忍见斯世之若是也’！竟愤懑
以没。士大夫高其义，以为有鲁仲连之风焉。子炜，饱”
学不仕，创馆授徒，工于《诗》。